**Протокол № 18**

**от Общо събрание на**

**регионално сдружение за управление на отпадъците за регион Мадан**

 Днес, 27.07.2018г., от 11 часа, в гр. Мадан, на адрес: ул. „Обединение” №14, в сградата на Община Мадан, ІIIти етаж, зала 301 се проведе ХVІІ -то Общо събрание на Регионално сдружение за управление на отпадъците за регион Мадан.

Общото събрание е свикано от Фахри Адемов Молайсенов с писмена покана до членовете на Сдружението, с обявен дневен ред при спазване на разпоредбите на чл.25, ал.3 от ЗУО и Вътрешните правила на сдружението.

Община Златоград, представлявана от Кмета Мирослав Янчев, е получила поканата на 17.07.2018 г.

Община Неделино, представлявана от Кмета – Боян Кехайов, е получила поканата на 17.07.2018 г.

Областния управител на Област Смолян е получил покана за днешното събрание на 17.07.2018г.

След преброяване на присъстващите в 1100ч., се установи, че присъства Община Мадан, представлявана от Кмета – Фахри Молайсенов, Община Златоград представлявана от Кмета – Мирослав Янчев.

 Областният управител на Област Смолян и кмета на Община Неделино не присъстват на Общото събрание.

На Общото събрание присъстват също:

1. Явор Орлов – Заместник - Кмет на Община Мадан;
2. Диляна Хайдушка – Младши експерт „Екология и води” в Община Мадан;
3. Жанет Бабачева - Секретар на Община Неделино.
4. Искра Войводова - Директор Дирекция”Финанси” в Община Неделино
5. Асен Черешаров – Юристконсулт в Община Златоград
6. Силвия Щърбова-Гл.счетоводител в Община Златоград

**Общото събрание се откри от Кмета на Община Мадан.**

**Г-н Молайсенов -** Предлагам Общото събрание да се проведе при следния дневен ред:

1. Запознаване на общините с реализацията на проект**„Проектиране и изграждане на компостираща инсталация и на инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“,** отчитане и бъдещи задачи

2. Определяне на процентния дял по разплащането на финансовите средства на трите общини според Меморандума в сила от 01.06.2018г.

3. Финансови задължения на Община Неделино и Община Златоград съгласно Меморандума и Правилника за вътрешния трудов ред на дейността на РД за ТБО гр.Мадан.

4. Разни

**Г-н Молайсенов-** Преди да пристъпим към гласуване на дневния ред предлагам за секретар на днешното Общо събрание да бъде избрана г-жа Хайдушка.

Премина се към гласуване. С два гласа „ЗА“ се прие следното решение:

 **РЕШЕНИЕ :**

 Общото събрание на Регионално сдружение за управление на отпадъците Мадан приема предложението на Кмета на община Мадан за дневен ред на XVІІІ - то Общо събрание на Регионалното сдружение за управление на отпадъците.

Секретар на Общото събрание да бъде г-жа Хайдушка**.**

Пристъпи се към разглеждане на точките от дневния ред.

**I.ПО ТОЧКА ПЪРВА ОТ ДНЕВНИЯ РЕД:**

**Г-н Молайсенов-** Давам думата на г-н Орлов да докладва.

**Г-н Орлов-** Тези отчети ги правим по Споразумението, сключено между трите общини, за по голяма яснота.

Представил съм Ви по една папка, в която е направен технически и финансов отчет,вътре е описано всичко по дати подробно.

Извоювахме ДДС да ни се възстанови в пълен данъчен кредит от НАП. Съфинансирането ще е от натрупаните отчисления по чл.64 от ЗУО, за което е необходимо и трите общини да бъдем добри платци.

След подписването на ДБФП№BG16M1OP002-2.002-0015-C02 от 20.11.2017г., по графика за 30-месечното изпълнение сме подписали 6 договора:

* ЕКОСПОТ КОНСУЛТИНГ ООД - №18-У-027/16.02.2018– Избор на външен експерт „Специалист техническо изпълнение - строителен инженер“;
* ЕКОСПОТ КОНСУЛТИНГ ООД - №18-У-028/16.02.2018 -Избор на външен експерт „Инженер транспортна техника и технологии“.
* ЕКОСПОТ КОНСУЛТИНГ ООД - №18-У-029/16.02.2018 -Избор на външен експерт „Инженереколог”
* ДИВЕРСО С ЕООД-№18-У-031/26.02.2018 - Избор на изпълнител за разработване на документации за възлагане на обществени поръчки.
* ЕПСИЛОН ФИНАНСИ ЕООД - №18-У-046/13.06.2018 - „Избор на Изпълнител за организиране и провеждане на информационни събития и осъществяване на мерки за информация и публичност“.
* ЕПСИЛОН ФИНАНСИ ЕООД - №18-У-047/13.06.2018- „Избор на Изпълнител за изработка на печатни информационни материали“.

В момента текат процедури по ЗОП за инженеринг на компостиращата инсталаци, за инженеринг на предварителното третиране на отпадъците и надзор.

Този технически и финансов отчет ще се получи от представителите на общините Златоград и Неделино с приемо - предавателен протокол чрез подпис.

Лицата, които имат достъп до ИСУН от трите общини остават без промяна.

Апелирам към служителите от Община Неделино и Златоград при комуникация по електронна поща, тя да бъде насочена лично към служителя, който ще готви информацията, за да има по голяма експедитивност при искането на становища.

**РЕШЕНИЕ №1**

Общото събрание на Регионално сдружение за управление на отпадъците на регион Мадан,включващо общините Мадан,Златоград и Неделино.

**РЕШИ:**

 Общото събрание на РСУО-Мадан приема отчет относно реализацията на проект**„Проектиране и изграждане на компостираща инсталация и на инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“, финансиран от Оперативна програма „Околна среда 2014 -2020 г“.**

**II.ПО ТОЧКА ВТОРА ОТ ДНЕВНИЯ РЕД:**

**Г-н Молайсенов -** Миналата година сме приели процентния дял по разплащането на финансовите средства на трите общини според Меморандума, който е валиден до 01.06.2018г.

Сега е необходимо да приемем за периода 01.06.2018г. – 01.06.2019г. дяловото разпределение на финансовите ангажименти между общините Мадан, Златоград и Неделино според Меморандума.

Според броя на населението по настоящ адрес към 15.05.2018г. съгласно справка от ГРАО са определени следните проценти:

**Община Мадан –12 135 население – 40,51%**

**Община Златоград – 11 769 население – 39,29%**

**Община Неделино – 6 052 население - 20,20%**

След което дава думата на членовете на сдружението да се изкажат, зададат въпроси и направят предложение по същество.

Общото събрание единодушно прие следното решение:

 **РЕШЕНИЕ №2**

Общото събрание на Регионално сдружение за управление на отпадъците на регион Мадан,включващо общините Мадан,Златоград и Неделино.

 **РЕШИ:**

**Приема от 01.06.2018 г. до 01.06.2019 г. следния процентен дял по разплащането на финансовите средства на трите общини според Меморандума както следва:**

**Община Мадан –12 135 население – 40,51%**

**Община Златоград – 11 769 население – 39,29%**

**Община Неделино – 6 052 население - 20,20%**

**По точка трета:**

**Г-н Молайсенов -** Малко е неприятна тази точка, но задълженията към настоящият момент на Община Неделино са 51 422лв., а Община Златоград дължи 3 888 лв.И ние се задъхваме.

 След което дава думата на членовете на сдружението да се изкажат, зададат въпроси и направят предложение по същество.

**Г-н Орлов**-Ще помоля да предадете на г-н Кехайов, ако е възможно да изчистите финансово периодите от подписването на Административния договор до настоящият момент, като това са само парите за депониране на отпадъците.

**Г-жа Войводова-**Тези разходи са включени в оздравителната програма на Община Неделино, ще ги имаме в предвид.

**По точка четвърта:**

**Г- н Янчев –** Желая да направя искане до членовете на Регионалното сдружение за ползване на сумата от 24 000 лв. от отчисленията по чл.64 от ЗУО за обособяване на площадка за временно съхранение на разделно събрани отпадъци по схемата „от врата до врата”.

**Г-н Орлов-**В предпроектното проучване имаше условие да бъде изградена една - единствена площадка .Целият проект възлиза на 7 000 000 лв.,като съфинансирането е 700 000 лв., които ние нямаме като натрупани средства.

 **РЕШЕНИЕ №3**

 Общото събрание на Регионално сдружение за управление на отпадъците на регион Мадан,включващо общините Мадан,Златоград и Неделино.

 **РЕШИ:**

**Да се направи запитване до Управляващия орган дали е законосъобразно искането на Община Златоград за ползване на сумата от 24 000 лв. от отчисленията по чл.64 от ЗУО за обособяване на площадка за временно съхранение на разделно събрани отпадъци по схемата „от врата до врата”.**

**След извършване на проверка дали ще имаме остатък от натрупаните отчисления по чл.64 от ЗУО след съфинасирането на проекта от 700 000 лв. на следващо заседание да се внесе за решение.**

**Членове на Регионално сдружение за управление на отпадъците за регион Мадан**:

1.За Община Мадан

 /Фахри Молайсенов – Кмет/………………..……………….....

2.За Община Златоград

/Мирослав Янчев – Кмет/............................................................

Протоколчик:….......................................

/Диляна Хайдушка/